Mihhail Teplinski

Mihhail Jurjevitš Teplinski (Михаил Юрьевич Теплинский; sündinud 9. jaanuaril 1969 Mospõnes Ukraina NSV-s) on Venemaa sõjaväelane,  Venemaa õhudessantvägede ülem alates 16. juunist 2022, Vene Föderatsiooni kangelane (1995), aastast 2021 kindralpolkovnik.

 Elulugu 
1991. aastal lõpetas Rjazani kõrgema õhudessantvägede kooli. Seejärel teenis 106. kaardiväe õhudessantdiviisis Tuulas juhtides 137. kaardiväe õhudessantpolgu dessantluurerühma ja luureroodu. 1992–1993 osales Venemaa poolel Transnistria sõjas. Detsembrist 1994 kuni märtsini 1995 osales Esimeses Tšetšeenia sõjas. Ta paistis silma lahingutes Sunža jõe ületamisel. Tema isiklikul lahingukontol oli umbes 30 hävitatud vaenlase võitlejat. Ülesnäidatud vapruse eest andis Venemaa Föderatsiooni president Boriss Jeltsin talle 1. märtsil 1995 Venemaa Föderatsiooni kangelase tiitli. 

1999. aastal lõpetas Venemaa Föderatsiooni Relvajõudude Üldakadeemia.

Alates 1999. aastast juhtis õhudessantvägede pataljoni. Osales Teises Tšetšeenia sõjas. Viidi üle Pihkva 76. kaardiväe dessantdiviisi, oli Musta mere 234. kaardiväe dessantpolgu staabiülem ja ülem. 2002. aasta oktoobris määrati 76. kaardiväe õhudessantdiviisi ülema asetäitjaks ja alates 2003. aastast staabiülemaks. Kaardiväe polkovnik (2002).

2007. aastal lõpetas Venemaa Föderatsiooni Relvajõudude Kindralstaabi Sõjaväeakadeemia. 

2007. aasta juunis määrati ta kindralleitnant I. N. Russjanovi nimelise Viini 212. kaardiväe ringkonna väljaõppekeskuse juhiks (Siberi sõjaväeringkond, Tšita oblast). Alates juunist 2009 Lääne sõjaväeringkonna 20. kaardiväe ühendarmee ülema 1. asetäitja Mulinos Nižni Novgorodi oblastis. Kaardiväe kindralmajor (2012). 

Alates 19. veebruarist 2013 Ida sõjaväeringkonna 36. ühendarmee ülem, kindralleitnant (13.12.2014). 2015. aasta mais määrati Lõuna sõjaväeringkonna territoriaalvägede staabiülemaks, mis Ukraina kaitseministeeriumi andmetel juhtis vahetult Venemaa vägede tegevust isehakanud nn. Donetski ja Luhanski rahvavabariikides vastutades nõnda Venemaa tegevuse eest Ukrainas. 

"Karm ja põhimõttekindel ülem. Ta peab kinni põhimõttest täita kõrgema väejuhatuse korraldusi iga hinna eest, sõltumata inimeste elust ja moraalipõhimõtetest."https://gur.gov.ua/content/vyshchyi-komandnyi-sklad-zbroinykh-syl-rosii-osobysto-vidpovidalnyi-za-vedennia-boiovykh-dii-na-terytorii-ukrainy-heneral-leitenant-teplyns-kyi-mykhailo-iuriiovych.htmlhttps://zn.ua/ukr/UKRAINE/viynoyu-v-donbasi-keruyut-zastupnik-nachalnika-genshtabu-rf-i-nachshtabu-teritorialnih-viysk-yuvo-rozvidka-192245_.html 

14. märtsil 2017 määrati Lõuna sõjaväeringkonna staabiülemaks – Lõuna sõjaväeringkonna ülema esimeseks asetäitjaks. 5. aprillil 2019 määrati Kesksõjaväeringkonna staabiülemaks - Kesksõjaväeringkonna ülema esimeseks asetäitjaks.https://function.mil.ru/news_page/country/more.htm?id=12114615@egNews

Venemaa presidendi Vladimir Putini 8. detsembri 2021. aasta dekreediga nr 694 anti Teplinskile kindralpolkovniku sõjaväeline auaste. 

16. juunil 2022 määrati Venemaa õhudessantvägede ülemaks.https://www.chita.ru/text/society/2022/06/17/71417513/

2023. aastal sattus Ühendkuningriigi, Euroopa Liidu, Šveitsi, Ukraina ja Uus-Meremaa sanktsioonide alla.

30. juunil 2024 sai vigastada peale Ukraina relvajõudude poolt Teplinski staabile suunatud tabamust Genitšenski linnas.

 Viited 

 Välislingid 
 Илья Абишев. Замененный Теплинский. Что происходит вокруг российских ВДВ и их командующего. BBC News Русская служба, 25. jaanuar 2023

Kategooria:Venemaa kindralid
Kategooria:Sündinud 1969